CELEX: 62015TN0595
Language: sk
Date: 2015-10-19 00:00:00
Title: Vec T-595/15: Žaloba podaná 19. októbra 2015 – Europäischer Tier- und Naturschutz a Giesen/Komisia

25.1.2016   
            
            
               SK
            
            
               Úradný vestník Európskej únie
            
            
               C 27/62
            
         Žaloba podaná 19. októbra 2015 – Europäischer Tier- und Naturschutz a Giesen/Komisia
   (Vec T-595/15)
   (2016/C 027/79)
   Jazyk konania: nemčina
   
      Účastníci konania
   
   
      Žalobcovia: Europäischer Tier- und Naturschutz e.V. (Much, Nemecko) a Horst Giesen (Much) (v zastúpení: P. Brockmann, advokát)
   
      Žalovaná: Európska komisia
   
      Návrhy
   
   Žalobcovia navrhujú, aby Všeobecný súd:
   
               —
            
            
               zrušil rozhodnutie Európskej komisie nekonať zo 17. augusta 2015, oznámené 24. augusta 2015,
               pokiaľ ide o schválenie európskej právnej úpravy združovania v znení návrhu zákona, ktorý ešte nebol zverejnený alebo v znení, ktoré bolo zmenené v súlade so schváleným rámcom, ktoré stavia na roveň cezhraničné činnosti majúce altruistickú povahu a združenia majúce zárobkový účel; subsidiárne,
               pokiaľ ide o harmonizáciu vnútroštátnej právnej úpravy zhromažďovania a združovania týkajúcu sa cezhraničných činností majúcich altruistické účely,
            
         
               —
            
            
               a zaviazal tak Európsku komisiu, aby dosiahla právny stav v zmysle článku 266 ZFEÚ tým, že sa zdrží ďalšieho zhoršovania v zmysle prvého a druhého návrhu, ktoré môže brániť alebo sťažiť dosiahnutie takého právneho stavu, a
            
         
               —
            
            
               uložil Európskej komisii a prípadným vedľajším účastníkom konania povinnosť nahradiť trovy konania.
            
         
      Dôvody a hlavné tvrdenia
   
   Žalobcovia kritizujú neprijatie európskej právnej úpravy združovania, neodstránenie existujúcej diskriminácie a porušovania kolektívnej a individuálnej slobody združovania.
   Na podporu svojej žaloby žalobcovia uvádzajú štyri žalobné dôvody.
   
               1.
            
            
               Prvý žalobný dôvod založený na porušení článku 11 Európskeho dohovoru o ľudských právach (ďalej len „EDĽP“), článku 20 Charty základných práv Európskej únie, (ďalej len „Charta“), všeobecných právnych zásad v zmysle článku 6 ods. 3 ZEÚ a článku 20 Charty ľudských práv OSN.
            
         
               2.
            
            
               Druhý žalobný dôvod založený na porušení práva na rovnosť pred zákonom (článok 20 Charty a článok 14 EDĽP) spôsobujúcom ujmu na morálnych hodnotách a poškodzujúcom neziskové združenia.
            
         
               3.
            
            
               Tretí žalobný dôvod založený na povinnosti odôvodnenia v zmysle článku 41 Charty.
            
         
               4.
            
            
               Štvrtý žalobný dôvod založený na obmedzení rozsahu práva na slobodu nekonaním a na zneužívajúcom výklade podľa článkov 52 a 54 Charty.